Α4-0144/95

Πρόταση απόφασης (ΕΚ) του Συμβουλίου σχετικά με το πρόγραμμα κατάρτισης για τους επαγγελματίες της Ευρωπαϊκής Βιομηχανίας Οπτικοακουστικών προγραμμάτων (MEDIA II - Κατάρτιση) (1996-2000) (COM(94)0523 - C4-0171/95 - 95/0026(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

ότι πρέπει να υποστηριχθούν εκπαιδευτικές δράσεις και προγράμματα γενικού χαρακτήρα, στα οποία θα δίδεται προσοχή στις πολιτιστικές πτυχές του τομέα των οπτικοακουστικών μέσων, σε όλες τις διαρθρώσεις τους.

(Τροπολογία 2)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

ότι, το Ευρωπαϊκό Κοινοβούλιο, το Συμβούλιο και η Επιτροπή συμφώνησαν σε ένα «modus vivendi» σχετικά με τα μέτρα εκτέλεσης των αποφασισθεισών πράξεων σύμφωνα με τη διαδικασία που προβλέπει το άρθρο 189Β της Συνθήκης ΕΟΚ που εγκρίθηκε στις 20 Δεκεμβρίου 1994;

(Τροπολογία 3)

Αιτιολογική σκέψη 19β (νέα)

>Κείμενο μετά την ψηφοφορία στο ΕΚ>

ότι η παρούσα απόφαση αποτελεί για τη συνολική διάρκεια του προγράμματος, ένα χρηματοδοτικό φάκελλο που συνιστά την κατά προτίμηση αναφορά, με την έννοια της διακήρυξης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 για την αρμόδια επί του προϋπολογισμού αρχή στα πλαίσια της παρούσας διαδικασίας του προϋπολογισμού;

(Τροπολογία 4)

Αιτιολογική σκέψη 19γ (νέα)

>Κείμενο μετά την ψηφοφορία στο ΕΚ>

ότι σεβόμενη την αρχή της επικουρικότητας, η δράση της Κοινότητας πρέπει να βοηθεί και να συμπληρώνει αυτές των αρμόδιων αρχών των κρατών μελών;

(Τροπολογία 5)

Αιτιολογική σκέψη 19δ (νέα)

>Κείμενο μετά την ψηφοφορία στο ΕΚ>

ότι πρέπει οπωσδήποτε να παρασχεθούν τα μέσα για την καλύτερη κατανόηση της γλώσσας των οπτικοακουστικών μέσων, ιδιαίτερα από πλευράς των νέων, και να ενθαρρυνθεί η καθιέρωση σταθερών σχέσεων μεταξύ ειδικευμένων κέντρων του τομέα και των σχολικών ιδρυμάτων οιασδήποτε κατηγορίας και βαθμού;

(Τροπολογία 6)

Αιτιολογική σκέψη 20α (νέα)

>Κείμενο μετά την ψηφοφορία στο ΕΚ>

οι νομικές διατάξεις, τα προγράμματα και τα μέτρα προωθήσεως των επενδύσεων πρέπει να συντονισθούν προσφορότερα με οργανισμούς όπως το Συμβούλιο της Ευρώπης και η UΝΕSCΟ, ενώ θα πρέπει να λαμβάνονται κατά ιδιαίτερο τρόπο υπόψη τα συμφέροντα τα κρατών της Κεντρικής και Ανατολικής Ευρώπης;

(Τροπολογία 7)

Αιτιολογική σκέψη 20β (νέα)

>Κείμενο μετά την ψηφοφορία στο ΕΚ>

συγχρόνως με την τελική έκθεση για το ΜΕDΙΑ Ι θα πρέπει η Επιτροπή να υποβάλει μια αξιολόγηση των αποτελεσμάτων, η οποία μεταξύ άλλων θα λαμβάνει θέση για τη διαρθρωτική και οικονομική ανάπτυξη της βιομηχανίας οπτικοακουστικών μέσων;

(Τροπολογία 8)

Άρθρο 1

>Αρχικό κείμενο>

Θεσπίζεται για περίοδο 5 ετών, από την 1η Ιανουαρίου 1996, πρόγραμμα κατάρτισης (εφ' εξής καλούμενο «Πρόγραμμα») σκοπός του οποίου είναι, συμπληρωματικά προς τις ενέργειες των κρατών μελών, να παράσχει στους επαγγελματίες της ευρωπαϊκής οπτικοακουστικής βιομηχανίας τις απαραίτητες ειδικές γνώσεις κυρίως στον τομέα της οικονομικής και εμπορικής διαχείρισης καθώς και στον τομέα της χρησιμοποίησης νέων τεχνολογιών ώστε να τους δοθεί η δυνατότητα να επωφελούνται στο έπακρο από την ευρωπαϊκή διάσταση της αγοράς,

>Κείμενο μετά την ψηφοφορία στο ΕΚ>

Θεσπίζεται για περίοδο 5 ετών, από την 1η Ιανουαρίου 1996, και μέχρι 31 Δεκεμβρίου 2000, ένα πρόγραμμα επαγγελματικής κατάρτισης (εφ' εξής καλούμενο «Πρόγραμμα»). Το πρόγραμμα αυτό με τη βοήθεια και συμπληρωματικά προς τις ενέργειες των κρατών μελών, σεβόμενο πλήρως την ευθύνη των τελευταίων όσον αφορά το περιεχόμενο και τη διοργάνωση της επαγγελματικής κατάρτισης και την πολιτιστική ποικιλία των χωρών και των περιοχών, στοχεύει να παράσχει στους επαγγελματίες της ευρωπαϊκής οπτικοακουστικής βιομηχανίας τις απαραίτητες ειδικές γνώσεις κυρίως σε επίπεδο παραγωγής στον τομέα της οικονομικής και εμπορικής διαχείρισης ώστε να τους δοθεί η δυνατότητα να επωφελούνται στο έπακρο από την ευρωπαϊκή διάσταση της αγοράς καθώς και στον τομέα της χρησιμοποίησης νέων τεχνολογιών,

(Τροπολογία 9)

Άρθρο 2, εισαγωγική πρόταση και σημείο 1

>Αρχικό κείμενο>

Οι στόχοι του προγράμματος είναι οι ακόλουθοι:

>Κείμενο μετά την ψηφοφορία στο ΕΚ>

Για την επίτευξη των ως άνω οριζομένων στόχων, θα πρέπει να δοθεί ιδιαίτερη προσοχή στις ειδικές ανάγκες των ΜΜΕ καθώς και των χωρών με μικρή παραγωγική ικανότητα και/ή των οποίων η έκταση είναι περιορισμένη και η γλώσσα δεν χρησιμοποιείται ευρέως.

>Αρχικό κείμενο>

1) Να ανταποκριθεί στις ανάγκες της βιομηχανίας και να ευνοήσει την ανταγωνιστικότητά της συμβάλλοντας στην ανάπτυξη της βασικής και συνεχούς κατάρτισης των επαγγελματιών του οπτικοακουστικού τομέα, προσφέροντάς τους τις γνώσεις και τις ικανότητες που απαιτούνται για να συνεκτιμήσουν τη διάσταση της ευρωπαϊκής αγοράς στην ανάπτυξη των επιχειρήσεων και των έργων, κυρίως στους τομείς:

>Κείμενο μετά την ψηφοφορία στο ΕΚ>

1) Να ανταποκριθεί στις ανάγκες της βιομηχανίας και να ευνοήσει την ανταγωνιστικότητά της βελτιώνοντας τη βασική επαγγελματική κατάρτιση και ιδιαιτέρως τη συνεχή κατάρτιση των επαγγελματιών του οπτικοακουστικού τομέα, προσφέροντάς τους τις γνώσεις και τις ικανότητες που απαιτούνται για να συνεκτιμήσουν τη διάσταση της ευρωπαϊκής αγοράς και των άλλων αγορών στην υπερεθνική τους συνιστώσα όσον αφορά την ανάπτυξη των επιχειρήσεων και των έργων που έχουν ως στόχο τη σύγκλιση των μεθόδων που χρησιμοποιούν οι επιχειρηματίες κυρίως στους τομείς:

>Αρχικό κείμενο>

- της οικονομικής και εμπορικής διαχείρισης, συμπεριλαμβανομένων των νομικών κανόνων,

>Κείμενο μετά την ψηφοφορία στο ΕΚ>

- της οικονομικής και εμπορικής διαχείρισης, συμπεριλαμβανομένων των νομικών κανόνων,

>Αρχικό κείμενο>

- της χρησιμοποίησης και της ανάπτυξης νέων τεχνολογιών για την παραγωγή προγραμμάτων υψηλής προστιθεμένης αξίας,

>Κείμενο μετά την ψηφοφορία στο ΕΚ>

- της χρησιμοποίησης και της ανάπτυξης νέων τεχνολογιών των πολυμέσων, του κινηματογράφου και της τηλεοράσεως, για την παραγωγή προγραμμάτων υψηλής προστιθεμένης αξίας, που θα συμπληρώνει την κατάρτιση στα επαγγέλματα βάσεως του οπτικοακουστικού τομέως,

>Κείμενο μετά την ψηφοφορία στο ΕΚ>

- γράψιμο σεναρίων και ανταλλαγή πληροφοριών και εμπειριών στους τομείς των αλληλενεργών και μη αλληλενεργών αφηγήσεων,

>Κείμενο μετά την ψηφοφορία στο ΕΚ>

Η συμμετοχή σε προγράμματα των οργανισμών που έχουν την ευθύνη της υλοποίησης των μέτρων που καθορίζονται στο άρθρο 3 θα είναι ανοικτή σε όλους τους επαγγελματίες του ευρωπαϊκού οπτικοακουστικού κλάδου, λαμβάνοντας επαρκώς υπόψη τις πολιτικές της Ένωσης για την περιφερειακή ανάπτυξη, την ανάπτυξη των ΜΜΕ και την ενθάρρυνση κρατών και περιοχών με χαμηλή οπτικοακουστική παραγωγική ικανότητα ή με γλώσσα περιορισμένης εμβέλειας.

(Τροπολογία 10)

Άρθρο 2, σημείο 2

>Αρχικό κείμενο>

να ενθαρρύνει τη συνεργασία και τις ανταλλαγές τεχνογνωσίας μεταξύ των ενδιαφερομένων για την κατάρτιση εταίρων: εκπαιδευτικών ιδρυμάτων, επαγγελματικού τομέα και επιχειρήσεων.

>Κείμενο μετά την ψηφοφορία στο ΕΚ>

να ενθαρρύνει τη συνεργασία και τις ανταλλαγές τεχνογνωσίας με τη δημιουργία δικτύων μεταξύ των ενδιαφερομένων για την κατάρτιση εταίρων: εκπαιδευτικών ιδρυμάτων, επαγγελματικού τομέα και επιχειρήσεων και με την ανάπτυξη και την κατάρτιση των εκπαιδευτών, έχοντας πάντα υπόψη τις πτυχές που τείνουν να ευνοούν την καλύτερη κατανόηση της γλώσσας των οπτικοακουστικών μέσων και να ενθαρρύνουν τη δημιουργικότητά τους, καθώς και τις δέουσες σχέσεις με τα εκπαιδευτικά συστήματα οιασδήποτε κατηγορίας και βαθμού.

>Κείμενο μετά την ψηφοφορία στο ΕΚ>

Τα δίκτυα πρέπει να ενθαρρύνουν τις ανταλλαγές ατόμων, για να ενισχύεται η γνώση της αγοράς και των επιχειρήσεων του κινηματογραφικού τομέα στην Ευρώπη.

(Τροπολογία 11)

Άρθρο 2, σημείο 2α (νέο)

>Κείμενο μετά την ψηφοφορία στο ΕΚ>

2α. να διασφαλίζει ότι παράλληλα με τις πρωτοβουλίες της βιομηχανίας οπτικοακουστικών προϊόντων, σε κάθε κράτος μέλος θα δημιουργηθεί κατάλληλη βάση ικανοτήτων που να ανταποκρίνεται στις ανάγκες του κλάδου και να προσφέρει λελογισμένες ευκαιρίες σε όσους επιθυμούν να παρακολουθήσουν σχετικούς κύκλους μαθημάτων.

(Τροπολογία 12)

Άρθρο 2, σημείο 2β (νέο)

>Κείμενο μετά την ψηφοφορία στο ΕΚ>

2β. το πρόγραμμα προτίθεται επίσης να συμβάλει στη δημιουργία των προϋποθέσεων για την ίδρυση ευρωπαϊκού εκπαιδευτικού κέντρου για τις τέχνες και τα επαγγέλματα του οπτικοακουστικού τομέα, το οποίο θα δημιουργηθεί έχοντας ως πρότυπο άλλα, ήδη υπάρχοντα, ινστιτούτα.

(Τροπολογία 13)

Άρθρο 3α (νέο)

>Κείμενο μετά την ψηφοφορία στο ΕΚ>

Άρθρο 3α

Θα πρέπει να δοθεί η δυνατότητα συμμετοχής στο πρόγραμμα αυτό στην Κύπρο και τη Μάλτα, στις χώρες της Κεντρικής και Ανατολικής Ευρώπης (με τη χρήση ορισμένων κεφαλαίων των Προγραμμάτων PHARE και TACIS).

(Τροπολογία 14)

Άρθρο 4

>Αρχικό κείμενο>

Κατά γενικό κανόνα, οι δικαιούχοι κοινοτικής υποστήριξης οι οποίοι συμμετέχουν στην υλοποίηση των ενεργειών που προβλέπονται στο άρθρο 3 οφείλουν να εξασφαλίζουν μέρος της χρηματοδότησης; η κοινοτική χρηματοδότηση δεν θα υπερβαίνει το 75% του κόστους των ενεργειών.

>Κείμενο μετά την ψηφοφορία στο ΕΚ>

Κατά γενικό κανόνα, οι δικαιούχοι κοινοτικής υποστήριξης οι οποίοι συμμετέχουν στην υλοποίηση των ενεργειών που προβλέπονται στο παράρτημα, οφείλουν να εξασφαλίζουν ένα σημαντικό μέρος της χρηματοδότησης (τουλάχιστον το 50%). Θα πρέπει να προβλεφθεί η δυνατότητα παρέκκλισης όσον αφορά τον κανόνα αυτό, όταν παρίσταται ανάγκη ενθάρρυνσης της συνεργασίας και της ανταλλαγής τεχνογνωσίας μεταξύ εταίρων τους οποίους ενδιαφέρει η κατάρτιση. Η κοινοτική χρηματοδότηση θα προσδιορίζεται τότε συναρτήσει του κόστους και της φύσεως εκάστης των επιμέρους σχεδιαζομένων δράσεων. Τα ανώτατα όρια της χρηματοδότησης αυτής προσδιορίζονται στο παράρτημα.

>Κείμενο μετά την ψηφοφορία στο ΕΚ>

Η αρμοδία για τον προϋπολογισμό αρχή προσδιορίζει τις ετήσιες πιστώσεις με γνώμονα τις αρχές της χρηστής διαχείρισης που εμπεριέχονται στο άρθρο 2 του Δημοσιονομικού Κανονισμού ο οποίος εφαρμόζεται για το γενικό προϋπολογισμό των Ευρωπαϊκών Κοινοτήτων.

(Τροπολογία 15)

Άρθρο 4α (νέο)

>Κείμενο μετά την ψηφοφορία στο ΕΚ>

Άρθρο 4α

Η οικονομική υποστήριξη που παρέχεται στο πλαίσιο των δράσεων ανάπτυξης και διανομής πραγματοποιείται υπό μορφήν δανείων, επιστρεπτέων προκαταβολών ή επιδοτήσεων. Οι επιστροφές των ποσών που χορηγούνται στο πλαίσιο του προγράμματος, καθώς επίσης και εκείνες που προέρχονται από δράσεις που πραγματοποιούνται στο πλαίσιο του MEDIA (1991-1995), χρησιμεύουν για τον εφοδιασμό των χρηματοδοτικών μηχανισμών που προορίζονται να κινητοποιήσουν τις δημόσιες και ιδιωτικές χρηματοδοτήσεις για την ευρωπαϊκή οπτικοακουστική παραγωγή και διέπονται από τις ισχύουσες οικονομικές διατάξεις.

(Τροπολογία 29)

Άρθρο 5

>Αρχικό κείμενο>

1. Η Επιτροπή φέρει την ευθύνη της εφαρμογής του Προγράμματος.

>Κείμενο μετά την ψηφοφορία στο ΕΚ>

1. Η Επιτροπή διασφαλίζει την εφαρμογή του προγράμματος και ελέγχει το υλοποιούμενο πρόγραμμα κατά τρόπο αποκεντρωμένο.

>Αρχικό κείμενο>

Η Επιτροπή επικουρείται από τη συμβουλευτική επιτροπή, η οποία συστάθηκε με απόφαση 95/.../ΕΚ του Συμβουλίου, της ..... 1995, σχετικά με το Πρόγραμμα για την ενθάρρυνση της ανάπτυξης και της διανομής των ευρωπαϊκών οπτικοακουστικών έργων («ΜΕDΙΑ ΙΙ» - Ανάπτυξη και Διανομή) (1996-2000).

2. Το σχέδιο των μέτρων που λαμβάνονται από την Επιτροπή και η διαδικασία διαβούλευσης της συμβουλευτικής επιτροπής όσον αφορά το σχέδιο αυτό ισοδυναμούν με τα μέτρα και τις διαδικασίες που προβλέπονται στο άρθρο 6, παράγραφοι 2 και 3 της απόφασης που αναφέρεται στην παράγραφο 1.

>Κείμενο μετά την ψηφοφορία στο ΕΚ>

1α. Η Επιτροπή επικουρείται από επιτροπή συμβουλευτικού χαρακτήρα, την οποία αποτελούν αντιπρόσωποι των κρατών μελών που εκπροσωπούν την πολιτιστική τους ποικιλομορφία, και της οποίας προεδρεύει ο αντιπρόσωπος της Επιτροπής.

Στο πλαίσιο του σεβασμού των διατάξεων που προβλέπονται στο «modus vivendi» της 20ής Δεκεμβρίου 1994 και των συναφών διαδικασιών, ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας την οποία μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, εάν χρειασθεί, προβαίνει σε ψηφοφορία.

>Κείμενο μετά την ψηφοφορία στο ΕΚ>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή. Η γνώμη καταχωρίζεται στα πρακτικά; επιπλέον, κάθε μέλος της επιτροπής έχει δικαίωμα να ζητήσει να καταχωρισθεί η θέση του στα πρακτικά αυτά.

3. Το σχέδιο μέτρων που λαμβάνονται από την Επιτροπή σύμφωνα με την παράγραφο 2 αφορά κυρίως:

- τις λεπτομέρειες ελέγχου της τήρησης και βασική δημοσιονομική εκτέλεση;

- τις λεπτομέρειες εκτέλεσης των ενεργειών που προβλέπονται στο παράρτημα;

- τις λεπτομέρειες παρακολούθησης και αξιολόγησης αυτών των ενεργειών.

(Προφορική τροπολογία)

Άρθρο 5 α (νέο)

>Κείμενο μετά την ψηφοφορία στο ΕΚ>

Άρθρο 5 α

Κατά τη φάση της εφαρμογής του προγράμματος, η Επιτροπή θα καταβάλει προσπάθεια προκειμένου η πείρα που αποκτήθηκε στον τομέα του προγράμματος MEDIA 1990/1995, να αξιοποιηθεί με τον πλέον αποτελεσματικό τρόπο.

>Κείμενο μετά την ψηφοφορία στο ΕΚ>

Όταν αρχίσουν οι δημόσιες και διαφανείς διαδικασίες, που αποσκοπούν στην υλοποίηση του προγράμματος, θα διασφαλισθεί, για την επιλογή, η συμμετοχή όλων των προγραμμάτων που ανταποκρίνονται στους στόχους που τέθηκαν στο πρόγραμμα MEDIA ΙΙ.

(Τροπολογία 17)

Άρθρο 6

>Κείμενο μετά την ψηφοφορία στο ΕΚ>

Η Επιτροπή ενημερώνει το Ευρωπαϊκό Κοινοβούλιο όσον αφορά τα εγκριθέντα σχέδια στα πλαίσια της εκτέλεσης του προγράμματος, προτού ωστόσο αρχίσει η εκτέλεση αυτή.

>Αρχικό κείμενο>

Μετά την παρέλευση τριών ετών από την έναρξη εφαρμογής του Προγράμματος, και εντός των έξι μηνών που ακολουθούν την εν λόγω περίοδο, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή, έκθεση αξιολόγησης σχετικά με τα επιτευχθέντα αποτελέσματα, συνοδευόμενη, ενδεχομένως, από τις δέουσες προτάσεις.

>Κείμενο μετά την ψηφοφορία στο ΕΚ>

Μετά την παρέλευση τριών ετών από την έναρξη εφαρμογής του Προγράμματος, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή, έκθεση αξιολόγησης σχετικά με τα επιτευχθέντα αποτελέσματα, συνοδευόμενη, ενδεχομένως, από τις δέουσες προτάσεις.

>Αρχικό κείμενο>

Μετά το πέρας της εκτέλεσης του Προγράμματος, η Επιτροπή απευθύνει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή έκθεση σχετικά με την υλοποίηση και τα αποτελέσματα του Προγράμματος.

>Κείμενο μετά την ψηφοφορία στο ΕΚ>

Μετά το πέρας της εκτέλεσης του Προγράμματος, η Επιτροπή απευθύνει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή έκθεση σχετικά με την υλοποίηση και τα αποτελέσματα του Προγράμματος.

>Κείμενο μετά την ψηφοφορία στο ΕΚ>

Στην έκθεση αυτή περιγράφονται ιδιαίτερα η δημιουργία της επιτευχθείσας προστιθεμένης αξίας με τη χρηματοδοτική υποστήριξη της Κοινότητας καθώς και οι συνέπειες όσον αφορά τη δημιουργία θέσεων εργασίας.

(Τροπολογία 18)

Παράρτημα, σημείο 1

Τμήμα 1, δεύτερο εδάφιο

>Κείμενο μετά την ψηφοφορία στο ΕΚ>

Το πρόγραμμα θα προωθεί τη συμμετοχή των μικρών κρατών ή περιφερειών με λιγότερο ομιλούμενες γλώσσες, των οποίων η οπτικοακουστική παραγωγική ιακνότητα είναι χαμηλή

>Αρχικό κείμενο>

Οι προτεινόμενες ενέργειες αφορούν τόσο τη βασική εκπαίδευση όσο και τη συνεχή επιμόρφωση.

>Κείμενο μετά την ψηφοφορία στο ΕΚ>

Οι προτεινόμενες ενέργειες αφορούν τόσο τη βασική εκπαίδευση όσο και, ιδιαίτερα, τη συνεχή επιμόρφωση.

(Τροπολογία 19)

Παράρτημα, σημείο 1.1.

>Κείμενο μετά την ψηφοφορία στο ΕΚ>

1. -1. Κατάρτιση στην πρακτική της παραγωγής, της σκηνοθεσίας και της γραφής

Η κατάρτιση αυτή πρέπει να επιτρέπει ανταλλαγές τεχνογνωσίας και εμπειρίας μεταξύ των επαγγελματιών των οπτικοακουστικών μέσων (παραγωγών, σκηνοθετών, σεναριογράφων).

>Αρχικό κείμενο>

1.1. Κατάρτιση στον τομέα της οικονομικής και εμπορικής διαχείρισης

>Κείμενο μετά την ψηφοφορία στο ΕΚ>

1.1. Κατάρτιση στον τομέα της οικονομικής και εμπορικής διαχείρισης

>Αρχικό κείμενο>

Η κατάρτιση αυτή στοχεύει στο να αναπτύξει την ικανότητα των επαγγελματιών να κατανοούν και να αξιοποιούν την ευρωπαϊκή διάσταση, στους τομείς της ανάπτυξης, της παραγωγής και της διανομής/εκπομπής των οπτικοακουστικών προγραμμάτων.

>Κείμενο μετά την ψηφοφορία στο ΕΚ>

Η κατάρτιση αυτή στοχεύει στο να αναπτύξει την ικανότητα των επαγγελματιών να κατανοούν και να αξιοποιούν την ευρωπαϊκή διάσταση, στους τομείς της ανάπτυξης, της παραγωγής και της διανομής/εκπομπής των οπτικοακουστικών προγραμμάτων.

>Αρχικό κείμενο>

Σκοπός των προτεινόμενων ενεργειών είναι:

>Κείμενο μετά την ψηφοφορία στο ΕΚ>

Σκοπός των προτεινόμενων ενεργειών είναι:

>Αρχικό κείμενο>

- η προώθηση του προσδιορισμού και της ενημέρωσης των προγραμμάτων κατάρτισης που αφορούν τη διαχείριση, ως συμπλήρωμα των εθνικών και των περιφερειακών πρωτοβουλιών;

>Κείμενο μετά την ψηφοφορία στο ΕΚ>

- η προώθηση του προσδιορισμού και της ενημέρωσης των προγραμμάτων κατάρτισης που αφορούν τη διαχείριση, ως συμπλήρωμα των εθνικών και των περιφερειακών πρωτοβουλιών;

>Αρχικό κείμενο>

- η ενθάρρυνση της ενσωμάτωσης αυτών των προγραμμάτων κατάρτισης στους υπάρχοντες κύκλους μαθημάτων;

>Κείμενο μετά την ψηφοφορία στο ΕΚ>

- η ενθάρρυνση της ενσωμάτωσης αυτών των προγραμμάτων κατάρτισης στους υπάρχοντες κύκλους μαθημάτων;

>Αρχικό κείμενο>

- η δικτύωση των πρωτοβουλιών κατάρτισης και η διευκόλυνση των ανταλλαγών των εκπαιδευτών και φοιτητών/επαγγελματιών με τη χορήγηση υποτροφιών, τη διοργάνωση περιόδων πρακτικής άσκησης σε επιχειρήσεις εγκατεστημένες σε άλλα κράτη μέλη και με τη συμβολή στην κατάρτιση των εκπαιδευτών.

>Κείμενο μετά την ψηφοφορία στο ΕΚ>

- η δικτύωση των πρωτοβουλιών κατάρτισης και η διευκόλυνση των ανταλλαγών των εκπαιδευτών και φοιτητών/επαγγελματιών με τη χορήγηση υποτροφιών, τη διοργάνωση περιόδων πρακτικής άσκησης σε επιχειρήσεις εγκατεστημένες σε άλλα κράτη μέλη και με τη συμβολή στην κατάρτιση των εκπαιδευτών και στην εξ αποστάσεως διδασκαλία, προωθώντας τις ανταλλαγές και τις εταιρικές σχέσεις μεταξύ κρατών και περιοχών με μικρή παραγωγική ικανότητα και/ή των οποίων η έκταση είναι περιορισμένη και η γλώσσα δεν χρησιμοποιείται ευρέως.

(Τροπολογία 20)

Παράρτημα, σημείο 1.2., δεύτερο εδάφιο

>Αρχικό κείμενο>

Σκοπός των προτεινόμενων ενεργειών είναι:

>Κείμενο μετά την ψηφοφορία στο ΕΚ>

Σκοπός των προτεινόμενων ενεργειών είναι:

>Αρχικό κείμενο>

- η προώθηση του προσδιορισμού και της ενημέρωσης των τμημάτων κατάρτισης που αφορούν τις νέες τεχνολογίες του οπτικοακουστικού τομέα, ως συμπλήρωμα των εθνικών και των περιφερειακών πρωτοβουλιών,

>Κείμενο μετά την ψηφοφορία στο ΕΚ>

- η προώθηση της επεξεργασίας και της ενημέρωσης και/ή της αναβάθμισης των τμημάτων κατάρτισης που αφορούν τις νέες τεχνολογίες του οπτικοακουστικού τομέα (ως συμπλήρωμα των δράσεων των κρατών μελών),

>Αρχικό κείμενο>

- η ενθάρρυνση της ενσωμάτωσης αυτών των τμημάτων κατάρτισης στους υπάρχοντες κύκλους σπουδών;

>Κείμενο μετά την ψηφοφορία στο ΕΚ>

- η ενθάρρυνση της ενσωμάτωσης αυτών των τμημάτων κατάρτισης στους υπάρχοντες κύκλους σπουδών;

>Αρχικό κείμενο>

- η δικτύωση των πρωτοβουλιών κατάρτισης και η διευκόλυνση των ανταλλαγών εκπαιδευτών και φοιτητών/επαγγελματιών με τη χορήγηση υποτροφιών, τη διοργάνωση περιόδων πρακτικής εξάσκησης σε επιχειρήσεις εγκατεστημένες σε άλλα κράτη μέλη και με τη συμβολή στην κατάρτιση των εκπαιδευτών.

>Κείμενο μετά την ψηφοφορία στο ΕΚ>

- η δικτύωση των πρωτοβουλιών κατάρτισης και η διευκόλυνση των ανταλλαγών εκπαιδευτών και φοιτητών/επαγγελματιών με τη χορήγηση υποτροφιών, πιστώσεων για σπουδές, τη διοργάνωση περιόδων πρακτικής εξάσκησης σε επιχειρήσεις εγκατεστημένες σε άλλα κράτη μέλη και με τη συμβολή στην κατάρτιση των εκπαιδευτών και ιδιαίτερα στην εξ αποστάσεως διδασκαλία, προωθώντας τις ανταλλαγές και τις εταιρικές σχέσεις μεταξύ κρατών και περιοχών με μικρή παραγωγική ικανότητα και/ή των οποίων η έκταση είναι περιορισμένη και η γλώσσα δεν χρησιμοποιείται ευρέως.

(Τροπολογία 21)

Παράρτημα, σημείο 1.2α. (νέο)

>Κείμενο μετά την ψηφοφορία στο ΕΚ>

1. 2α. Κατάρτιση στην πρακτική της παραγωγής, της σκηνοθεσίας και της γραφής

>Κείμενο μετά την ψηφοφορία στο ΕΚ>

Η κατάρτιση αυτή θα πρέπει να λαμβάνει υπόψη τους διάφορους τρόπους αφήγησης και οργάνωσης των περιγραφών που χρησιμοποιούνται από τις διάφορες εθνικές κινηματογραφικές σχολές: θα πρέπει να στοχεύει στη βελτίωση των γνώσεων της ιστορίας του κινηματογράφου των κρατών, της σημειολογίας της εικόνας και θα πρέπει να διευκολύνει τις ανταλλαγές τεχνογνωσίας μεταξύ των επαγγελματιών του οπτικοακουστικού τομέως (παραγωγών, σκηνοθετών, σεναριογράφων, οπερατέρ, υπευθύνων μοντάζ, κ.λ.π.).

(Τροπολογία 22)

Παράρτημα, σημείο 1.2β. (νέο)

>Κείμενο μετά την ψηφοφορία στο ΕΚ>

1. 2β. Κατάρτιση με ευρωπαϊκό πολιτιστικό περιεχόμενο

>Κείμενο μετά την ψηφοφορία στο ΕΚ>

Η κατάρτιση αυτή έχει ως στόχο να αναπτύξει τις ικανότητες των επαγγελματιών να κατανοούν την ευρωπαϊκή πολιτιστική διάσταση των οπτικοακουστικών έργων και τούτο για να μπορούν να απευθύνονται σε ένα ευρωπαϊκό κοινό και όχι μόνο στο κοινό της χώρας τους.

(Τροπολογία 23)

Παράρτημα, σημείο 1.2γ. (νέο)

>Κείμενο μετά την ψηφοφορία στο ΕΚ>

1. 2γ. Μετεκπαίδευση με εκπαιδευτικές παραγωγές

>Κείμενο μετά την ψηφοφορία στο ΕΚ>

Οι κύκλοι των ειδικών θα αποκτήσουν τη δυνατότητα να διευκολύνουν τη μετάβαση στην ευρωπαϊκή βιομηχανία οπτικοακουστικών μέσων για τους αποφοίτους των ιδρυμάτων επαγγελματικής μετεκπαίδευσης.

>Κείμενο μετά την ψηφοφορία στο ΕΚ>

Προβλέπονται τα ακόλουθα μέτρα:

>Κείμενο μετά την ψηφοφορία στο ΕΚ>

- προώθηση προγραμμάτων και ιδρυμάτων κατάρτισης στα οποία φοιτητές και φοιτήτριες θα συνεργάζονται με ευρωπαϊκές επιχειρήσεις του οπτικοακουστικού τομέα.

>Κείμενο μετά την ψηφοφορία στο ΕΚ>

- προώθηση της δικτύωσης των μέτρων μετεκπαίδευσης και της κινητικότητας των αποφοίτων ιδρυμάτων οπτικοακουστικών μέσων στην πραγματοποίηση εκπαιδευτικών παραγωγών με επιχειρήσεις άλλων κρατών μελών.

(Τροπολογία 24)

Παράρτημα, σημείο 2.1.

>Αρχικό κείμενο>

Για την υλοποίηση του προγράμματος, η Επιτροπή θα συνεργάζεται στενά με τους ενδιαφερόμενους εταίρους (κέντρα κατάρτισης, επαγγελματικές ενώσεις, επιχειρήσεις). Η Επιτροπή θα μεριμνήσει ώστε η συμμετοχή των επαγγελματιών στο πρόγραμμα να είναι ισορροπημένη από γεωγραφικής πλευράς και να αντανακλά την ευρωπαϊκή πολιτιστική ποικιλομορφία.

>Κείμενο μετά την ψηφοφορία στο ΕΚ>

Για την υλοποίηση του προγράμματος η Επιτροπή θα συνεργαστεί στενά με τα κράτη μέλη. Θα ζητήσει επίσης τη γνώμη των ενδιαφερόμενων μερών. Θα μεριμνήσει ώστε η συμμετοχή των επαγγελματιών στο πρόγραμμα να είναι ισορροπημένη από γεωγραφικής πλευράς, ότι θα επιλέγονται με βάση κριτήρια που θα διασφαλίζουν την ισότητα των ευκαιριών (καθώς και με ενδελεχείς διαδικασίες παρακολούθησης και αξιολόγησης και ότι η συμμετοχή αυτή θα αντανακλά την ευρωπαϊκή πολιτιστική ποικιλομορφία.

>Κείμενο μετά την ψηφοφορία στο ΕΚ>

Θα προωθήσει τη συνεργασία των ιδρυμάτων κατάρτισης με τους δημιουργούς των μονάδων μόλις τελειώσει η επεξεργασία τους.

>Κείμενο μετά την ψηφοφορία στο ΕΚ>

Θα διευκολύνει τη συμμετοχή ασκουμένων/επαγγελματιών από μικρά κράτη ή από περιφέρειες με γλώσσες μικρής εμβέλειας, των οποίων η δυνατότητα οπτικοακουστικής παραγωγής είναι μικρή.

(Τροπολογία 25)

Παράρτημα, σημείο 2.3.

>Αρχικό κείμενο>

Για την υλοποίηση του προγράμματος κατάρτισης, η Επιτροπή θα επικουρείται από βοηθητική διάρθρωση, ικανή να συντονίζει την εκτέλεση των καθηκόντων που προσδιορίζονται στο πλαίσιο των κατευθυντηρίων γραμμών.

>Κείμενο μετά την ψηφοφορία στο ΕΚ>

Για την υλοποίηση του προγράμματος, η Επιτροπή θα επικουρείται από βοηθητική διάρθρωση, ικανή να συντονίζει την εκτέλεση των καθηκόντων που προσδιορίζονται στο πλαίσιο των προαναφερθεισών κατευθυντηρίων γραμμών.

>Αρχικό κείμενο>

H επιλογή της βοηθητικής αυτής διάρθρωσης θα γίνεται με πρόσκληση υποβολής προσφορών.

>Κείμενο μετά την ψηφοφορία στο ΕΚ>

H επιλογή της βοηθητικής αυτής διάρθρωσης θα γίνεται με πρόσκληση υποβολής προσφορών που θα οργανωθεί σύμφωνα με τις διατάξεις του δημοσιονομικού κανονισμού.

>Αρχικό κείμενο>

Για τη βοηθητική αυτή διάρθρωση, η Επιτροπή θα συντάξει συγγραφή υποχρεώσεων στην οποία θα προσδιορίζονται οι λεπτομέρειες εκτέλεσης των συγκεκριμένων καθηκόντων που προσδιορίζονται στο πλαίσιο των κατευθυντηρίων γραμμών.

>Κείμενο μετά την ψηφοφορία στο ΕΚ>

Για τη βοηθητική αυτή διάρθρωση, η Επιτροπή θα συντάξει συγγραφή υποχρεώσεων στην οποία θα προσδιορίζονται οι λεπτομέρειες εκτέλεσης των συγκεκριμένων καθηκόντων που προσδιορίζονται στο πλαίσιο των κατευθυντηρίων γραμμών. Αυτή η συγγραφή υποχρεώσεων θα αποτελέσει το αντικείμενο ξεχωριστής δημοσίευσης στην Επίσημη Εφημερίδα, σειρά C.

>Αρχικό κείμενο>

Η διάρθρωση αυτή πρέπει να είναι μη κερδοσκοπικός οργανισμός κοινής ωφελείας.

>Κείμενο μετά την ψηφοφορία στο ΕΚ>

Η διάρθρωση αυτή πρέπει να είναι μη κερδοσκοπικός οργανισμός κοινής ωφέλειας και θα εδρεύει εντός της επικράτειας ενός από τα κράτη μέλη της Ένωσης.

>Αρχικό κείμενο>

Τα κριτήρια για την επιλογή αυτής της διάρθρωσης θα αφορούν κυρίως:

>Κείμενο μετά την ψηφοφορία στο ΕΚ>

Τα κριτήρια για την επιλογή αυτής της διάρθρωσης θα αφορούν κυρίως:

>Αρχικό κείμενο>

- την επαγγελματική εμπειρία στον τομέα της κατάρτισης, ιδιαίτερα την κατάρτιση στον τομέα της οικονομικής και εμπορικής διαχείρισης, των νομικών κανόνων καθώς και των νέων τεχνολογιών;

>Κείμενο μετά την ψηφοφορία στο ΕΚ>

- την επαγγελματική εμπειρία στον τομέα της κατάρτισης, ιδιαίτερα την κατάρτιση στον τομέα της οικονομικής και εμπορικής διαχείρισης, των νομικών κανόνων καθώς και των νέων τεχνολογιών;

>Αρχικό κείμενο>

- τις επαφές με τους ενδιαφερόμενους κύκλους σε ευρωπαϊκό, εθνικό ή/και περιφερειακό επίπεδο;

>Κείμενο μετά την ψηφοφορία στο ΕΚ>

- τις επαφές με τους ενδιαφερόμενους κύκλους σε ευρωπαϊκό, εθνικό ή/και περιφερειακό επίπεδο;

>Αρχικό κείμενο>

- την εμπεριστατωμένη γνώση της ευρωπαϊκής οπτικοακουστικής βιομηχανίας και της πολιτικής της Ένωσης στον τομέα αυτό;

>Κείμενο μετά την ψηφοφορία στο ΕΚ>

- την εμπεριστατωμένη γνώση της ευρωπαϊκής οπτικοακουστικής βιομηχανίας της πολιτικής της Ένωσης στον τομέα αυτό;

>Αρχικό κείμενο>

- την εμπειρία διαχείρισης σε υπερεθνικό ή ευρωπαϊκό επίπεδο;

>Κείμενο μετά την ψηφοφορία στο ΕΚ>

- την εμπειρία διαχείρισης σε υπερεθνικό ή ευρωπαϊκό επίπεδο;

>Αρχικό κείμενο>

- την ποιότητα των συνεργατών και τη σταθερότητα της υποδομής διαχείρισης.

>Κείμενο μετά την ψηφοφορία στο ΕΚ>

- την ποιότητα των συνεργατών και τη σταθερότητα της υποδομής διαχείρισης.

>Κείμενο μετά την ψηφοφορία στο ΕΚ>

Ο προϋπολογισμός που διατίθεται στη δομή αυτή δεν θα υπερβαίνει το 2% της συνολικής χρηματοδότησης του προγράμματος.

Ψήφισμα νομοθετικού περιεχομένου που περιλαμβάνει γνωμοδότηση του Ευρωπαϊκού Κοινοβουλίου επί της προτάσεως απόφασης (ΕΕ) του Συμβουλίου σχετικά με την εφαρμογή προγράμματος κατάρτισης για τους επαγγελματίες της Ευρωπαϊκής Βιομηχανίας Οπτικοακουστικών Προγραμμάτων (MEDIA II - Κατάρτιση) (1996-2000) (COM(94)0523 -C4-0171/95 - 95/0026(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0523 - 95/0026(SYN)) ((ΕΕ C 108 της 29.04.1995, σελ. 4)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΕ (C4-0171/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τις γνωμοδοτήσεις της Επιτροπής Προϋπολογισμών καθώς και της Επιτροπής Οικονομικής, Νομισματικής και Βιομηχανικής Πολιτικής (Α4- 0144/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής;

2. καλεί το Συμβούλιο να περιλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο;

3. ζητεί να κινηθεί η διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα;

4. ζητεί να κληθεί να γνωμοδοτήσει εκ νέου εφόσον προτίθεται να επιφέρει ουσιαστικές τροποποιήσεις στην πρόταση της Επιτροπής;

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.